Juho Pilppula

Juho Erland (J. Erl.) Pilppula (28. toukokuuta 1886 Laitila – 14. helmikuuta 1973 Laitila) oli suomalainen maalaisliittolainen poliitikko, kansanedustaja ja ministeri. Ammatiltaan hän oli maanviljelijä.

Pilppula oli kansanedustajana Turun läänin eteläisestä vaalipiiristä 2. syyskuuta 1927 – 21. heinäkuuta 1948. Hän toimi ministerinä valtiovarainministeriössä Risto Rytin toisessa hallituksessa 31. heinäkuuta 1940 – 4. tammikuuta 1941. Jouduttuaan väistymään ministerin tehtävästä Pilppula toimi maalaisliiton eduskuntaryhmän puheenjohtajana 1941–1943. Hän luopui tehtävästä 1943 jouduttuaan syytteeseen säännöstelyrikkomuksesta.

Pilppula oli sotasyyllisyysoikeuden jäsen 1945–1946. Hän oli aktiivinen myös kunnallispolitiikassa ja sai kunnallisneuvoksen arvonimen 1936.

Lähteet

Aiheesta muualla
 Pilppulan valtioneuvoston ministerikortistossa

Kansanedustajat
Suomen Keskustan poliitikot
Suomen valtiovarainministerit
Laitilan kaupunginvaltuutetut
Varsinais-Suomen vaalipiiri
Suomalaiset pankinjohtajat
Vuonna 1886 syntyneet
Vuonna 1973 kuolleet